Përgatitjet për Çmimet Oskar
Të dielën zhvillohet ceremonia më prestigjoze amerikane për arritjet më të mira të vitit në kinematografi
Në Bulevardin e Hollivudit po shtrohet tapeti i kuq në përgatitje për Çmimet Oskar që zhvillohen këtë të dielë në mbrëmje. Çmimet e përvitshme për arritjet më të mira të kinematografisë tërheqin vëmendjen e mbarë globit mbi Hollivudin: Punëtorët po përgatisin Teatrin Dolby, ku do të mblidhen këtë të dielë emrat më të njohur të Hollivudit për Çmimet e Akademisë së Filmit dhe Shkencës. Ky aktivitet tërheq vëmendje të madhe nga media, po ashtu edhe nga vizitorë të ndryshëm. Theo Agiannnis nga Australia ka një numër pyetjesh: Çmimet Oskar ndahen në 24 kategori, që përfshijnë ndër të tjera çmime për aktorë, regjisorë, efekte vizuale e trukun. Por Çmimet e Akademisë janë edhe një spektakël mode. Tiffany Brue nga Luiziana është më e interesuar në këtë pikë: Të dielën dizenjatorë të njohur prezantojnë punimet e tyre. Edhe kjo lagje e Los Anxhelosit që prej dekadash ka qenë e lidhur me filmin prezanton vetveten. Përballë teatrit ku do të ndahen Çmimet Oskar, Muzeu i Hollivudit do të presë vizitorë në një ndërtesë që dikur ishte studioja e makiazhistit Max Factor. Yje të njohur si Judy Garland apo Marilyn Monroe bënin frizurën dhe tualetin në këtë studio. Tani në muze ekspozohen relike të Hollivudit, përfshirë sandalet e kuqe që Judy Garland kishte veshur në filmin e njohur Wizard of Oz si dhe një fustan që veshi aktorja Barbara Stanwyck gjatë ceremonisë Oskar, vite më parë. Themeluesja Donelle Dadigan thotë se çmimet e para Oskar u zhvilluan në 1929. Ndërkohë që puna përgatitore po i afrohet fundit, adhuruesit përgatiten për mbrëmjen e madhe, përfshirë studentë dhe pedagogë të Universitetit Shtetëror të Kalifornisë në Los Anxhelos. Suzanne Regan është pedagoge e kinematografisë dhe televizionit: Kjo ditë është e rëndësishme edhe për studiot kinematografike që shpresojnë të rrisin fitimet, si dhe për aktorët që shpresojnë të marrin statujën e lakmuar. Komediania Ellen DeGeneres është prezantuesja e ceremonisë së sivjetshme. Adhuruesit do të mbushin rrugët që të dielën në mëngjes. Dhjetëra miliona vetë në Shtetet e Bashkuara dhe qindra miliona të tjerë në botë do ta ndjekin ceremoninë përmes televizorit.